ddrg/super_eurlex huggingface dataset:
Hivatalos Lap L 239 , 22/09/2000 o. 0409 - 0410



A végrehajtó Bizottság határozata (1999. április 28.) a távközlésre vonatkozó schengeni vívmányokról (SCH/Com-ex (99)6) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló egyezmény 132. cikkére, tekintettel a fent említett egyezmény 44. cikkére, A KÖVETKEZŐKÉPPEN HATÁROZOTT: A schengeni államok rendőri, határrendészeti és vámszolgálatait a jövőben kiszolgáló, határon átnyúló digitális rádiórendszerrel kapcsolatos, és a Schengeni Végrehajtási Egyezmény 44. cikkében foglalt megbízásnak megfelelően meghatározott taktikai és működési követelményeket, az egységes titkosítási algoritmusok előállítására és kezelésére vonatkozó szabályokat, és a "Távközlés" alcsoport keretében megkötött egyéb megállapodásokat – amelyek az alábbi kilenc dokumentumban találhatók – jóváhagyja. 1. SCH/I-telecom (92)21 Rev. 2 [1], 1992. június 12. "A rendőri, határrendészeti és vámszolgálatok távközlési eszközigényének meghatározása" 2. SCH/I-telecom (95)18 [2], 1995. június 8. "A biztonsági szolgálatok digitális rádiókommunikációs rendszerei (taktikai és működési követelmények)" 3. SCH/I-telecom (96)44 Rev. 5 [3], 1997. november 14. "A terminálokra és azok felhasználói interfészeire vonatkozó követelmények a schengeni államok jövőbeli digitális nyalábolt rádiórendszereiben" 4. SCH/I-telecom (95)33 Rev. 2 [4], 1995. december 6. "Az ETSI felkérése a schengeni működési követelményeknek megfelelő európai normákra vonatkozó kutatás elvégzésére" 5. SCH/I-telecom (95)35 [5], 1995. november 21. "A schengeni kommunikációs követelmények és a TETRA szabvány az ETSI jelentése szerint" 6. SCH/I-telecom-crypto (95)37 Rev. 4 [6], 1996. július 8. "A biztonsági hatóságok és szolgálatok digitális rádiókommunikációs hálózata (biztonsági követelmények)" 7. SCH/I-telecom-crypto (97)7 Rev. 5 [7], 1998. február 24. "Megállapodás a schengeni algoritmusok használatáról és megőrzéséről" 8. SCH/I-telecom-crypto (97)10 Rev. 2 [8], 1998. február 24. "A schengeni algoritmusok előállításának kritériumai" 9. SCH/I (98)17 Rev. 4 [9], 1998. május 26. A "Távközlés" alcsoportnak adott, a különböző digitális rádiókommunikációs rendszerek interoperabilitási szempontjainak vizsgálatára szóló megbízás módosítása Luxembourg, 1999. április 28. az elnök C. H. Schapper [1] Korlátozott hozzáférésű dokumentum. [2] Korlátozott hozzáférésű dokumentum. [3] Korlátozott hozzáférésű dokumentum. [4] Korlátozott hozzáférésű dokumentum. [5] Korlátozott hozzáférésű dokumentum. [6] Korlátozott hozzáférésű dokumentum. [7] Korlátozott hozzáférésű dokumentum. [8] Korlátozott hozzáférésű dokumentum. [9] Korlátozott hozzáférésű dokumentum. --------------------------------------------------
A végrehajtó Bizottság határozata

(1999. április 28.)

a vízummal ellátható okmányok kézikönyvének összeállításáról

(SCH/Com-ex (99) 14)

A Végrehajtó Bizottság 1998. december 16-án, Berlinben tartott ülésén olyan kézikönyv összeállításáról határozott, amely tartalmazza a vízummal ellátható okmányokat (SCH/Com-ex (98) 56).

A kézikönyv az alábbi részeket fogja tartalmazni:

I. rész | Vízummal ellátható útiokmányok |

II. rész | Külföldiek schengeni államok által kiállított vízummal ellátható útlevelei |

III. rész | Nemzetközi szervezetek által kiállított útiokmányok listája |

IV. rész | Az eredeti okmányok másolatait tartalmazó okmánytár fokozatos összeállítása |

V. rész | Ismert fiktív útlevelekre vonatkozó információk |

A Végrehajtó Bizottság tudomásul veszi azt a tényt, hogy az 1998. december 16-án átadott I. részen (Vízummal ellátható útiokmányok) kívül mára már a II., III. és V. rész is rendelkezésre áll (lásd a mellékletet [1]).

Ez annyit jelent, hogy a vízummal ellátható okmányokról szóló kézikönyv lényeges részei rendelkezésre állnak. Az eredeti okmányok másolatait tartalmazó okmánytár fokozatos összeállítása az Európai Unió keretében történik. Felhasználható az Interpol által kiadott, eredeti okmányokról szóló kézikönyv is.

Az I. rész aktualizált változatát, valamint a II., III. és V. részeket a külföldi diplomáciai és konzuli képviseletek rendelkezésére bocsátják. Ezenfelül el lehet küldeni ezeket határellenőrző hatóságoknak és olyan más szerveknek is, amelyek az idegenrendészeti jogszabályokkal kapcsolatos kérdésekkel foglalkoznak.

1999. július 1-jétől kezdve a vízummal ellátható okmányokról szóló kézikönyv meglévő részeit szükség szerint – pl. háromhavonta – aktualizálni kell.

Luxembourg, 1999. április 28.

az elnök

C. H. Schapper

[1] SCH/Com-ex (98) 56.

--------------------------------------------------
Hivatalos Lap L 239 , 22/09/2000 o. 0457 - 0457



A végrehajtó Bizottság (1999. április 28.) határozata a Sirene Kézikönyv frissítéséről (SCH/Com-ex (99) 5) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló egyezmény 132. cikkére, tekintettel a fent említett egyezmény 108. cikkére, A KÖVETKEZŐKÉPPEN HATÁROZOTT: A Sirene Kézikönyv frissítése elkészült; az új változat (SCH/OR. SIS-SIRENE (99) 64) [1] e határozat mellékletében található. Luxembourg, 1999. április 28. az elnök C. H. Schapper [1] Lásd az SCH/Com-ex (98) 17. dokumentumot. --------------------------------------------------
Hivatalos Lap L 239 , 22/09/2000 o. 0453 - 0453



A végrehajtó bizottság határozata (1999. április 28.) a Help Desk 1999-es költségvetéséről (SCH/Com-ex (99) 3) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló egyezmény (a továbbiakban "Schengeni Végrehajtási Egyezmény") 132. cikkére, tekintettel a fent említett egyezmény 119. cikkére, A KÖVETKEZŐKÉPPEN HATÁROZOTT: 1. A Help Desk költségvetés-tervezetét 1880000 BEF összegben állapítja meg 1999-re. 2. A felek hozzájárulásait a Schengeni Végrehajtási Egyezmény 119. cikkében megállapított elosztási kulcs alapján és a Végrehajtó Bizottság 1997. október 7-i határozatának (SCH/Com-ex (97)18 dokumentum) megfelelően kell kiszámítani. 3. Ez a határozat megbízásnak minősül az e szerződésben részes Benelux Gazdasági Unió számára, hogy a feleket hozzájárulásaik befizetésére szólítsa fel. Luxembourg, 1999. április 28. az elnök C. H. Schapper --------------------------------------------------
A tagállamok kormányainak a Tanács keretében ülésező képviselőinek határozata

(2000. szeptember 18.)

a tagállamok kormányainak a Tanács keretében ülésező képviselői közötti, az AKCS–EK partnerségi megállapodás végrehajtásával kapcsolatban teendő intézkedésekről és követendő eljárásokról szóló belső megállapodás ideiglenes alkalmazásáról

(2000/771/EK)

AZ EURÓPAI KÖZÖSSÉG TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,

tekintettel az Európai Közösséget létrehozó szerződésre,

tekintettel a 2000. június 23-án Cotonouban (Benin) aláírt AKCS–EK partnerségi megállapodásra, a továbbiakban: AKCS–EK megállapodás,

tekintettel a Bizottság tervezetére,

mivel:

(1) A negyedik AKCS–EK egyezmény 366. cikke (3) bekezdésével összhangban az AKCS–EK Miniszterek Tanácsa határozatot fog elfogadni a 2000. augusztus 2. és az AKCS–EK megállapodás hatálybalépése közötti időszakban alkalmazandó átmeneti intézkedésekről.

(2) Ezen átmeneti intézkedések elfogadása maga után vonja az AKCS–EK megállapodás majdnem összes rendelkezésének korai végrehajtását, kivéve a 9. EFA végrehajtására vonatkozó rendelkezéseket.

(3) A Tanács keretében ülésező tagállamok belső megállapodást fogadtak el az AKCS–EK megállapodás végrehajtásával kapcsolatban teendő intézkedésekről és követendő eljárásokról. E belső megállapodás addig nem léphet hatályba, amíg minden egyes tagállam a saját alkotmányos követelményeivel összhangban azt el nem fogadja.

(4) Összhangban a 2000. augusztus 2. és az AKCS–EK megállapodás hatálybalépése közötti időszakban érvényes átmeneti intézkedések 6. cikkével, a tagállamoknak és a Közösségnek – mindegyiknek a saját nevében – meg kell majd tennie az alkalmazásukhoz szükséges intézkedéseket.

(5) Ezért a tagállamok által az AKCS–EK megállapodás korai végrehajtásának időszakában követendő eljárások megállapítása érdekében rendelkezést kell hozni a belső megállapodás ideiglenes alkalmazásáról,

A KÖVETKEZŐKÉPPEN HATÁROZTAK:

1. cikk

A tagállamok kormányainak a Tanács keretében ülésező képviselői közötti, az AKCS–EK partnerségi megállapodás végrehajtásával kapcsolatban teendő intézkedésekről és követendő eljárásokról szóló belső megállapodás intézkedéseit ideiglenesen 2000. augusztus 2-ától kell alkalmazni.

A belső megállapodás szövegét csatolták e határozathoz.

2. cikk

E határozat az AKCS–EK megállapodás korai alkalmazására vonatkozó átmeneti intézkedésekkel egy időben lép hatályba.

E határozat az AKCS–EK megállapodás végrehajtásával kapcsolatban teendő intézkedésekről és követendő eljárásokról szóló belső megállapodás hatálybalépéséig marad hatályban.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2000. szeptember 18-án.

a tagállamok kormányai nevében

az elnök

H. Védrine

--------------------------------------------------
A tagállamok kormányai képviselőinek határozata

(2000. július 26.)

az Európai Közösségek Bírósága bíróinak és főtanácsnokainak kinevezéséről

(2000/491/EK, ESZAK, Euratom)

AZ EURÓPAI KÖZÖSSÉGEK TAGÁLLAMAI KORMÁNYAINAK KÉPVISELŐI,

tekintettel az Európai Közösséget létrehozó szerződésre, és különösen annak 223. cikkére,

tekintettel az Európai Szén- és Acélközösséget létrehozó szerződésre, és különösen annak 32b. cikkére,

tekintettel az Európai Atomenergia-közösséget létrehozó szerződésre, és különösen annak 139. cikkére,

mivel:

(1) Ninon COLNERIC asszony és David A. O. EDWARD úr, Peter JANN úr, P. J. G. KAPTEYN úr, Antonio Mario LA PERGOLA úr, José Carlos MOITINHO DE ALMEIDA úr, Jean Pierre PUISSOCHET úr, Hans RAGNEMALM úr bírók, valamint Georgios COSMAS úr, Nial FENNELLY úr, Philippe LEGER úr és Antonio SAGGIO úr főtanácsnokok hivatali ideje az Európai Közösségek Bíróságában 2000. október 6-án lejár.

(2) Az Európai Közösségek Bírósága részleges megújítására van szükség a 2000. október 7-től 2006. október 6-ig tartó időszakra,

A KÖVETKEZŐKÉPPEN HATÁROZOTT:

1. cikk

(1) Az Európai Közösségek Bírósága bírói karába a 2000. október 7-től 2006. október 6-ig tartó időszakra a következő személyeket nevezik ki:

Ninon COLNERIC asszony

José Narciso DA CUNHA RODRIGUES úr

David A. O. EDWARD úr

Peter JANN úr

Antonio Mario LA PERGOLA úr

Jean-Pierre PUISSOCHET úr

Christiaan W. A. TIMMERMANS úr

Stig VON BAHR úr

(2) Az Európai Közösségek Bírósága főtanácsnokainak a 2000. október 7-től 2006. október 6-ig tartó időszakra a következő személyeket nevezik ki:

L. A. GEELHOED úr

Philippe LEGER úr

Christine STIX-HACKL asszony

Antonio TIZZANO úr

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2000. július 26-án.

az elnök

P. Vimont

--------------------------------------------------
Az Állandó Képviselők Bizottságának határozata

(2001. június 13.)

egy magas szintű munkacsoport létrehozásáról

(2001/C 183/01)

AZ ÁLLANDÓ KÉPVISELŐK BIZOTTSÁGA,

tekintettel az Európai Közösséget létrehozó szerződésre és különösen annak 207. cikke (1) bekezdésére,

tekintettel a Tanács eljárási szabályzatára és különösen annak 19. cikke (3) bekezdésére,

mivel:

(1) A Tanács 2001. június 5-én hozzájárult egy magas szintű munkacsoport létrehozásához annak érdekében, hogy az adócsomag tekintetében biztosítsák a munkálatok összehangolását és megvalósítsák az előrehaladás párhuzamosságát.

(2) A Tanács más feladatokkal is megbízhatja a munkacsoportot az adózás területén,

A KÖVETKEZŐKÉPPEN HATÁROZOTT:

1. cikk

Egy magas szintű munkacsoport (a továbbiakban: "munkacsoport") jön létre, hogy az adócsomag tekintetében biztosítsa a munkálatok összehangolását és megvalósítsa az előrehaladás párhuzamosságát.

2. cikk

A munkacsoport a tagállamok által kijelölt magas szintű képviselőkből áll. A Bizottság kijelöli magas szintű képviselőjét, hogy az részt vegyen a munkacsoport eljárásaiban. A munkacsoport elnöke a Tanács elnökségét ellátó tagállam képviselője.

3. cikk

A Tanácshoz intézett jelentéstétel az EK-Szerződés 207. cikkének teljes figyelembevételével történik.

4. cikk

A munkacsoportnak az átfogó gazdasági fejlődésre és a gazdaságpolitikára vonatkozó kérdésekkel foglalkozó jelentéseit az Állandó Képviselők Bizottsága szerepének sérelme nélkül el kell juttatni a Gazdasági és Pénzügyi Bizottsághoz és/vagy a gazdaságpolitikai bizottsághoz is, esetleges véleményezés céljából.

5. cikk

Amint az adócsomagról a végső megállapodás létrejön, a munkacsoport jövőjét meg kell vizsgálni.

6. cikk

Ez a határozat az elfogadásának napján lép hatályba.

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2001. június 13-án.

az Állandó Képviselők Bizottsága részéről

az elnök

G. Lund

--------------------------------------------------
A tagállamok kormányai Tanács keretében ülésező képviselőinek határozata

(2002. július 19.)

az ESZAK által megkötött nemzetközi megállapodások tekintetében az Európai Szén- és Acélközösséget (ESZAK) létrehozó szerződés lejáratának következményeiről

(2002/595/EK)

AZ EURÓPAI SZÉN- ÉS ACÉLKÖZÖSSÉG TAGÁLLAMAI KORMÁNYAI TANÁCS KERETÉBEN ÜLÉSEZŐ KÉPVISELŐI,

mivel:

(1) Az ESZAK-Szerződés 97. cikke értelmében az említett Szerződés 2002. július 23-án lejár.

(2) Az ESZAK számos nemzetközi megállapodást kötött harmadik országokkal.

(3) Ezek megállapodások nem rendelkeznek az ESZAK-Szerződés lejártának lehetőségéről.

(4) Az ESZAK-Szerződés által szabályozott terület annak lejáratakor az Európai Közösséget létrehozó szerződés hatálya alá fog tartozni.

(5) Az ESZAK és az érintett ágazatok érdekében áll, hogy az említett nemzetközi megállapodások az ESZAK-Szerződés lejárta után is hatályban maradjanak és átszálljanak az Európai Közösségre,

A KÖVETKEZŐKÉPPEN HATÁROZOTT:

1. cikk

2002. július 24-étől az ESZAK által kötött nemzetközi megállapodásokból származó jogok és kötelezettségek átszállnak az Európai Közösségre.

2. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Ezt a határozatot 2002. július 24-étől kell alkalmazni.

Kelt Brüsszelben, 2002. július 19-én.

az elnök

T. Pedersen

--------------------------------------------------
Hivatalos Lap L 277 , 28/10/2003 o. 0016 - 0016



Az eurót elfogadó tagállamok kormányainak államfői, illetve kormányfői szinten közös megegyezéssel hozott határozata (2003. október 16.) az Európai Központi Bank elnökének kinevezéséről (2003/767/EK) AZ EURÓPAI KÖZÖSSÉG EURÓT ELFOGADÓ TAGÁLLAMAINAK ÁLLAM-, ILLETVE KORMÁNYFŐI, tekintettel az Európai Közösséget létrehozó szerződésre, és különösen annak 112. cikke (2) bekezdése b) pontjára és 122. cikke (4) bekezdésére, valamint a Központi Bankok Európai Rendszere és az Európai Központi Bank alapokmányáról szóló jegyzőkönyv 11.2. és 43.3. cikkére, tekintettel a Tanács ajánlására [1], tekintettel az Európai Parlament véleményére [2], tekintettel az Európai Központi Bank Kormányzótanácsának véleményére [3], mivel: (1) Wim Duisenberg úr, az Európai Központi Bank elnöke az Európai Unió Tanácsának elnöke részére szóló 2003. január 9-i levelében kijelentette, hogy 2003. július 9-étől le kíván mondani a Bank elnöki tisztéről, (2) Wim Duisenberg úr az Európai Tanács elnöke részére szóló 2003. április 17-i levelében beleegyezett abba, hogy hivatalában maradjon utódja kinevezésének napjáig, A KÖVETKEZŐKÉPPEN HATÁROZTAK: 1. cikk Az Európai Központi Bank elnökének 2003. november 1-jétől nyolcéves hivatali időre Jean-Claude TRICHET urat nevezik ki; Wim Duisenberg úr lemondását elfogadják és az ugyanazon a napon hatályosul. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, 2003. október 16-án. az elnök S. Berlusconi [1] HL L 181., 2003.7.19., 45. o. [2] 2003. szeptember 23-i vélemény (a Hivatalos Lapban még nem tették közzé). [3] HL C 187., 2003.8.7., 16. o. --------------------------------------------------
A tagállamok állam- vagy kormányfői szinten ülésező képviselőinek közös megállapodással hozott határozata

(2003. december 13.)

az Európai Unió egyes hivatalai és ügynökségei székhelyéről

(2004/97/EK, Euratom)

A TAGÁLLAMOK ÁLLAM- VAGY KORMÁNYFŐI SZINTEN ÜLÉSEZŐ KÉPVISELŐI,

tekintettel az Európai Közösséget létrehozó szerződés 289. cikkére és az Európai Atomenergia-közösséget létrehozó szerződés 189. cikkére,

mivel:

(1) A 2000/820/IB tanácsi határozat [1] létrehozta az Európai Rendőrakadémiát (CEPOL).

(2) A 178/2002/EK európai parlamenti és tanácsi rendelet [2] létrehozta az Európai Élelmiszerbiztonsági Hatóságot.

(3) A 2002/187/IB tanácsi határozat [3] létrehozta az Eurojustot.

(4) Az 1406/2002/EK európai parlamenti és tanácsi rendelet [4] létrehozta az Európai Tengerbiztonsági Ügynökséget.

(5) Az 1592/2002/EK európai parlamenti és tanácsi rendelet [5] létrehozta az Európai Repülésbiztonsági Ügynökséget.

(6) A Bizottság 2002. január 24-én benyújtott javaslata [6] alapján az Európai Vasúti Ügynökség létrehozását tervezik.

(7) A Bizottság 2003. február 11-én benyújtott javaslata alapján az Európai Hálózat- és Információbiztonsági Ügynökség létrehozását tervezik.

(8) A Bizottság 2003. augusztus 8-án benyújtott javaslata alapján az Európai Járványmegelőzési és Járványvédelmi Központ létrehozását tervezik.

(9) A Bizottság 2003. október 29-én benyújtott javaslata alapján a Vegyi Anyagokkal Foglalkozó Európai Ügynökség létrehozását tervezik.

(10) Meg kell határozni ezen különböző hivatalok és ügynökségek székhelyének helyét.

A KÖVETKEZŐKÉPPEN HATÁROZTAK:

1. cikk

a) Az Európai Rendőrakadémia székhelye Bramshill.

b) Az Európai Élelmiszerbiztonsági Hatóság székhelye Párma.

c) Az Eurojust székhelye Hága.

d) Az Európai Tengerbiztonsági Ügynökség székhelye Lisszabon.

e) Az Európai Repülésbiztonsági Ügynökség székhelye Köln.

f) Az Európai Vasúti Ügynökség székhelye Lille-Valenciennes.

g) Az Európai Hálózat- és Információbiztonsági Ügynökség székhelye Görögországban egy, a görög kormány által meghatározandó görög város.

h) Az Európai Járványmegelőzési és Járványvédelmi Központ székhelye Svédországban egy, a svéd kormány által meghatározandó svéd város.

i) A Vegyi Anyagokkal Foglalkozó Európai Ügynökség székhelye Helsinki.

2. cikk

Ez a határozat, amelyet az Európai Unió Hivatalos Lapjában kihirdetnek, a mai napon lép hatályba.

Kelt Brüsszelben, 2003. december 13-án.

az elnök

S. Berlusconi

[1] HL L 336., 2000.12.30., 1. o.

[2] HL L 31.,2002.2.1., 1. o. Az 1642/2003/EK rendelettel (HL L 245., 2003.9.29., 4. o.) módosított rendelet.

[3] HL L 63., 2002.3.6., 1. o. A 2003/659/IB határozattal (HL L 245., 2003.9.29., 44. o.) módosított határozat.

[4] HL L 208.,2002.8.5., 1. o. Az 1644/2003/EK rendelettel (HL L 245., 2003.9.29., 10. o.) módosított rendelet.

[5] HL L 240.,2002.9.7., 1. o. A legutóbb az 1701/2003/EK bizottsági rendelettel (HL L 243., 2003.9.27., 5. o.) módosított rendelet.

[6] HL C 126. E., 2002.5.28., 323. o.

--------------------------------------------------
b)

E megállapodás bármely egyéb rendelkezése ellenére a felek légifuvarozói és közvetett árufuvarozási szolgáltatói korlátozás nélkül igénybe vehetnek továbbá a nemzetközi légi közlekedéshez kapcsolódó bármilyen felszíni árufuvarozást Marokkó és az Európai Közösség vagy harmadik országok területén lévő bármely pontra vagy pontról, beleértve a vámhivatallal rendelkező valamennyi repülőtérre és repülőtérről való szállítást is, és beleértve adott esetben a vámszabad raktárban lévő áru fuvarozására a hatályos törvények és rendelkezések alapján vonatkozó jogo(ka)t is. Az ilyen – felszínen vagy légi úton haladó – áru vámkezelésre jogosult, illetve azzal a repülőtéri vámhivatalhoz lehet fordulni. A légifuvarozók maguk gondoskodhatnak saját felszíni fuvarozásukról, vagy biztosíthatják azt egyéb felszíni fuvarozóval kötött megállapodás révén, beleértve a más légifuvarozók által üzemeltetett felszíni fuvarozást és a közvetett légi árufuvarozó szolgáltatókat is. Az ilyen intermodális árufuvarozási szolgáltatásokat kínálhatják a kombinált légi- és a felszíni fuvarozásra együttesen kiszabott áron, amennyiben a fuvaroztatót nem tévesztik meg az ilyen fuvarozás tényleges adatai tekintetében.
24.

A millenniumi fejlesztési célok elérése érdekében továbbra is prioritást jelentenek a legkevésbé fejlett és más, alacsony jövedelmű országok, amint ez abban is megmutatkozik, hogy az EU támogatásainak nagy része ezekbe az országokba áramlik (8). Az EU továbbra is elkötelezett amellett, hogy támogassa a közepes jövedelmű – ezek között is az alacsonyabb jövedelmű – országoknak a szegények segítését szolgáló fejlesztését, és a fenntartható fejlődés keretében az összes fejlődő országnak nyújtott fejlesztési támogatásunk a szegénység csökkentésére összpontosít, annak több dimenzióra kiterjedő szempontjaival. Különleges figyelmet kell fordítani a törékeny helyzetű és a kevés támogatásban részesülő országokra.
3.6.1.

A vonórudakat a vonórúdszemekkel (lásd a 3.4. pontot) megegyező módon kell tesztelni. A típusengedélyező hatóság vagy műszaki szolgálat esetleg elállhat a tartóssági teszttől, amennyiben lehetséges elméleti ellenőrzést végrehajtani az alkatrész egyszerű tervén. A 3,5 tonnát meg nem haladó C tömegű középtengelyes pótkocsik vonórúdjának elméleti ellenőrzéshez szükséges, a terven szereplő erőknek az ISO 7641/1:1983-ban szereplőknek kell megfelelniük. A 3,5 tonnát meghaladó C tömegű középtengelyes pótkocsik vonórúdjának elméleti ellenőrzéshez szükséges, a terven szereplő erőket a következők szerint kell számolni: Fsp = (g x S/1 000) + V ahol a V erő amplitúdó a rendelet 2.11.4. pontjában van meghatározva. 3,5 tonnát meghaladó C tömegű pótkocsik tervezett tömegén alapuló megengedett feszültségnek az ISO 7641/1:1983 5.3. pontjában foglaltaknak kell megfelelniük. Hajlított vonórudak (pl.: hattyúnyak) és teljes pótkocsik vonórúdjai esetében számításba kell venni Fhp = 1,0 x D vízszintes erőösszetevőt.
1.3.

A jármű minden ajtaját és nyitható ablakát be kell csukni és rögzíteni kell, de nem kell bezárni. Az ablakokat és az üvegezett válaszfalakat vagy térelválasztókat be lehet üvegezni, de az üvegek helye üresen is hagyható a kérelmező választása szerint. Ha az üvegeket nem helyezik be, a megfelelő helyekre azok tömegével azonos tömegeket kell elhelyezni.
4.1.1.

A próbabábu főbb alkotórészeinek tömegét a melléklet 2. táblázata tartalmazza. 2. táblázat A próbabábu alkotórészeinek tömege Alkotórész (testrész) Tömeg (kg) Tűréshatár ± (kg) Főbb összetevők Fej 4,0 0,2 Teljes fej szerelvény, beleértve a háromtengelyű gyorsulásmérőt és a felső nyaki erőmérő cellát vagy helyettesítőt Nyak 1,0 0,05 Nyak, a nyaktartó nélkül Mellkas 22,4 1,0 Nyaktartó, vállfedő, vállegységek, kar rögzítőcsavarjai, gerincoszlop-doboz, törzs hátlemeze, bordamodulok, bordaelhajlás-átalakítók, törzs hátlemez erőmérő cella vagy helyettesítője, T12 erőmérő cella vagy helyettesítője, has központi öntvénye, hasi erőátalakítók, ruházat 2/3-a Kar (mindkettő) 1,3 0,1 Felső kar, a karpozícionáló lemezekkel együtt (mindkettő) Has és a deréktáji gerincoszlop 5,0 0,25 A has húst szimuláló burkolata és a deréktáji gerincoszlop Medence 12,0 0,6 Keresztcsont-idom, deréktáji gerincoszlop szerelőlapja, csípő gömbcsuklói, felső combcsont-tartók, csípőcsontok, ágyéki erőátalakító, medence húst szimuláló borítása, ruházat 1/3-a Láb (mindkettő) 12,7 0,6 Lábfej, alsó és felső lábszár és a húst szimuláló borítás a felső combcsonttal való kapcsolódási pontig (mindkettő) A teljes próbabábu 72,0 1,2